7. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.65872 της 31/31 Μαΐου 1972  (ΦΕΚ Β΄ 382) Περί ρυθμίσεως θεμάτων εξετάσεων φοιτητών της Φιλοσοφικής Σχολής του Πανεπιστημίου Θεσσαλονίκης. Έχοντες υπ’ όψιν: α)Τας διατάξεις της παρ. 5 της υπ’ αριθ. 107/1962 πράξεως του Υπουργικού Συμβουλίου, κυρωθείσης δια του άρθρ. 1 του Ν.Δ./τος υπ’ αριθ. 4263/1962 (ΦΕΚ 187 τεύχ.Α΄) «περί κυρώσεως της υπ’ αριθ. 107/1962 Π.Υ.Σ. «περί εισιτηρίων διαγωνισμών δι’ άπαντα τα Ανώτατα Εκπαιδευτικά Ιδρύματα και άλλων τινών διατάξεων», β)την υπ’ αριθ. 165310/1971 (ΦΕΚ  963-Β΄/ 30.11. 1971) ημετέραν απόφασιν «περί των διδασκομένων μαθημάτων πάντων των τμημάτων της Φιλοσοφικής Σχολής του Πανεπιστημίου Θεσσαλονίκης», γ)τας προτάσεις της Φιλοσοφικής Σχολής του Πανεπιστημίου Θεσσαλονίκης (συνεδρίαι από 16.12.1971, 20.1.1972 10.2.1972 και 9.3.1972) και της Συγκλήτου του αυτού Πανεπιστημίου (συνεδρία από 10.5.1972), αποφασίζομεν: Αι διατάξεις της υπ’ αριθ. 53035/10.5.1972 (ΦΕΚ 345/Β΄/16.5.1972) ημετέρας αποφάσεως «περί ρυθμίσεως θεμάτων τμηματικών και πτυχιακών εξετάσεων φοιτητών των Ανωτάτων Σχολών», (τόμ. 31 σελ. 82,07) συμπληρούνται ειδικώς δια την Φιλοσοφικήν Σχολήν του Πανεπιστημίου Θεσσαλονίκης ως ακολούθως: Εξεταζόμενα μαθήματα – φοίτησις Άρθρ.1.-1.Τα καθ’ έκαστον έτος σπουδών εξεταζόμενα μαθήματα είναι έξ, εξ ων τα τέσσαρα ορίζονται υποχρεωτικώς υπό του προγράμματος διδασκαλίας μαθημάτων του οικείου έτους σπουδών, τα δε έτερα δύο επιλέγονται υπό των φοιτητών εκ των υπό του αυτού προγράμματος κατ’ έτος σπουδών οριζομένων προαιρετικών μαθημάτων. Από του ακαδημαϊκού έτους 1976-77 εις τα κατ’ επιλογήν μαθήματα του Γ΄ έτους σπουδών απάντων των τμημάτων, προσετέθη και το μάθημα Μεσαιωνικής και Νεωτέρας Τέχνης της Δύσεως, διδασκόμενον εις 2 ώρας εβδομαδιαίως, δια της υπ’ αριθ. 76093 της 28 Ιουλ./2 Αυγ. 1976 (ΦΕΚ Β΄1008) αποφ. Υπ. Παιδείας. 2.Η προσέλευσις φοιτητών εις τας εξετάσεις εκάστου μαθήματος επιτρέπεται μετά τακτικήν παρακολούθησιν των παραδόσεων και φροντιστηρίων των μαθημάτων του οικείου έτους σπουδών. 3.Η παρακολούθησις των φροντιστηρίων δεν είναι υποχρεωτική δια τα κατ’ επιλογήν μαθήματα, εκτός εάν ταύτα διδάσκωνται μόνον φροντιστηριακώς. 4.Η διδασκαλία μαθημάτων δεν δύναται να υπερβαίνη τας 24 ώρας εβδομαδιαίως, συμπεριλαμβανομένων και των φροντιστηρίων. Η διδασκαλία του μαθήματος της ξένης γλώσσης δεν συνυπολογίζεται μεταξύ των ως άνω ωρών διδασκαλίας. Εξέτασις μαθημάτων Άρθρ.2.-1.Εις περίπτωσιν εξετάσεως μαθήματός τινος γραπτώς και προφορικώς, η επιτυχής γραπτή εξέτασις προηγείται της προφορικής τοιαύτης. 2.Τα αποτελέσματα των εξετάσεων κατατίθενται υπό   των    εξεταστών    Καθηγητών    εντός    15 ημερών από της διεξαγωγής της εξετάσεως εις την Γραμματείαν της Σχολής. (Αντί των σελ. 475(α) Σελ. 475(β) Φιλοσοφική Σχολή Πανεπιστημίου Θεσ/νίκης 31.Ε.γ.5-7 Μεταφερόμενα μαθήματα Άρθρ.3.-1.Τα μεταφερόμενα εις το Δ΄ έτος σπουδών μαθήματα του Γ΄ έτους εξετάζονται κατά τας εξεταστικάς περιόδους των επί πτυχίω εξετάσεων Ιουνίου, Οκτωβρίου, Φεβρουαρίου. Η επιτυχής εξέτασις επί των ως άνω μαθημάτων προηγείται της πτυχιακής γραπτής ή προφορικής τοιαύτης του ατνιστοίχου επί πτυχίω εξεταζομένου μαθήματος. 2.Η κατά μήνα Οκτώβριον ενώπιον τριμελούς επιτροπής Καθηγητών εξέτασις μεταφερομένου μαθήματος, περί ης το άρθρ. 4, παρ. 2, της υπ’ αριθ. 53035/10.5.1972 ημετέρας αποφάσεως, θεωρείται επιτυχής εφ’ όσον ο εξετασθείς φοιτητής λάβη εκ των τριών δύο προβιβασίμους βαθμούς. 3.Το μάθημα της ξένης γλώσσης δεν υπολογίζεται μεταξύ των μεταφερομένων μαθημάτων. Βαθμός Πτυχίου Άρθρ.4.-Οι βαθμοί των κατατακτηρίων εξετάσεων δια τους μετεγγραφομένους εξ ετέρων Ανωτάτων Σχολών ή εγγραφομένους πτυχιούχους ανωτάτης Σχολής δεν προσμετρώνται δια τον υπολογισμόν του βαθμού πτυχίου. Κατά τα λοιπά ισχύον αι διατάξεις του άρθρ. 5 της υπ’ αριθ. 53035/10.5.1972 ημετέρας αποφάσεως. Υποχρεώσεις πτυχιούχων Άρθρ.5.-Πτυχιούχοι Φιλοσοφικής Σχολής, εγγραφόμενοι εις έτερον τμήμα αυτής ή πτυχιούχοι του Ινστιτούτου Ξένων Γλωσσών και Φιλολογιών εγγραφόμενοι εις την Φιλοσοφικήν Σχολήν υποχρεούνται, όπως παρακολουθήσουν και εξετασθούν εφ’ απάντων των υποχρεωτικών και κατ’ επιλογήν μαθημάτων του τμήματος και έτους σπουδών, εις ο εγγράφονται, υπόκεινται δε εις τας αυτάς υποχρεώσεις προς τους φοιτητάς της Φιλοσοφικής Σχολής ως προς την μεταφοράν μαθημάτων. Μεταβατικαί διατάξεις Άρθρ.6.-1.Φοιτηταί μεταφέροντες μαθήματα κατά το πανεπιστημιακόν έτος 1971-72 εκ του πανεπιστημιακού έτους 1970-1971 ή παλαιοτέρων ετών, υποχρεούνται όπως εξετασθούν επί των μαθημάτων τούτων ομού μετά των μαθημάτων του ακαδημαϊκού έτους 1971-72, απαγορευομένης της περαιτέρω μεταφοράς των ως άνω μαθημάτων. 2.Φοιτηταί στάσιμοι, παρακολουθούντες κατά το πανεπιστημιακόν έτος 1971-72 το αυτό έτος σπουδών, διατηρούν τον βαθμόν επιτυχίας, ον έλαβον επί μαθημάτων του απωλεσθέντος έτους σπουδών, εφ’ όσον τα μαθήματα ταύτα εξακολουθούν υφιστάμενα εν τω νέω προγράμματι διδασκαλίας του αυτού έτους σπουδών είτε ως υποχρεωτικά είτε ως επιλεγέντα. Σελ. 476(β) 3.Φοιτηταί κατά το Πανεπιστημιακόν έτος 197071 των Α΄ και Β΄ ετών σπουδών, οφείλοντες δύο εκ των κανονικών μαθημάτων και το μάθημα της ξένης γλώσσης, προάγονται εις το επόμενον έτος σπουδών, υποχρεούμενοι εις εξέτασιν κατα το έτος τούτο επί των οφειλομένων μαθημάτων. Η μεταφορά μαθήματος της ξένης γλώσσης τελεί εις την περίπτωσιν ταύτην υπό τους περιορισμούς των αποφάσεων της Σχολής και της Συγκλήτου ήτοι της άπαξ μεταφοράς του μαθήματος τούτου κατά την διάρκειαν σπουδών του οικείου φοιτητού. Η παρούσα δημοσιευθήτω δια της Εφημερίδος της Κυβερνήσεως. 